钦定古今图书集成/方舆汇编/边裔典/第013卷 > 周
## 钦定古今图书集成/方舆汇编/边裔典/第013卷 > 周

### 武王十有三年封箕子于朝鲜而不臣

按《书经微子》篇：“微子若曰：‘父师，少师！殷其弗或乱正
四方，我祖底遂陈于上，我用沉酗于酒，用乱败厥德
于下。殷罔不小大，好草窃奸宄，卿士师师非度，凡有
辜罪，乃罔恒获。小民方兴，相为敌仇。今殷其沦丧，若
涉大水，其无津涯，殷遂丧，越至于今。曰：‘父师、少师！我
其发出狂，吾家耄逊于荒。今尔无指告，予颠𬯀，若之’’”
何其父师若曰：“王子！天毒降灾，荒殷邦，方兴沉酗于
酒，乃罔畏畏，咈其耇长，旧有位人。今殷民乃攘窃神
祇之牺牷，牲用以容，将食无灾，降监殷民用乂，仇敛
召敌仇不怠，罪合于一，多瘠罔诏商今其有灾，我兴
受其败，商其沦丧，我罔为臣仆，诏王子出迪我。旧云
刻子。王子弗出，我乃颠𬯀自靖，人自”献于先王，我不
顾行遁。按《洪范》：惟十有三祀，王访于箕子，王乃言
曰：“‘呜呼箕子，惟天阴骘下民，相协厥居，我不知其彝
伦攸叙’。箕子乃言曰：‘我闻在昔，鲧垔洪水，汨陈其五
行，帝乃震怒，不𢌿洪范九畴，彝伦攸斁，鲧则殛死，禹
乃嗣兴。天乃锡禹《洪范》九畴，彝伦攸叙。初一曰五行，
次二曰敬用五事，次三曰农用八政，次四曰协用五
纪，次五曰建用《皇极》，次六曰乂用三德，次七曰明用
稽疑，次八曰念用庶征，次九曰向用五福，威用六极’。”
一、五行：一曰水，二曰火，三曰木，四曰金，五曰土。“水曰
润下，火曰炎上，木曰曲直，金曰从革，土爰稼穑。”润下
作咸，炎上作苦，曲直作酸，从革作辛，稼穑作甘。二、五
事：一曰貌，二曰言，三曰视，四曰听，五曰思。貌曰恭，言
曰从，视曰明，听曰聪，思曰睿，恭作肃，从作乂，明作哲，
聪作谋，睿作圣。三八政：一曰食，二曰货，三曰祀，四曰
司空，五曰司徒，六曰司寇，七曰宾，八曰师。《四五纪》：一
曰岁，二曰月，三曰日，四曰星辰，五曰历数。五、《皇极》：皇
建其有极，敛时五福，用敷锡厥庶民，惟时厥庶民于
汝极，锡汝保极。凡厥庶民，无有淫朋，人无有比德，惟
皇作极。凡厥庶民，有猷有为有守，汝则念之。不协于
极，不罹于咎，皇则受之，而康而色，曰：“予攸好德”，汝则
钖之福。时人斯其惟皇之极。无虐茕独，而畏高明。人
之有能有为，使羞其行，而邦其昌。凡厥正人，既富方
谷，汝弗能使有好于而家，时人斯其辜。于其无好德。
汝虽锡之福，其作汝用咎。无偏无陂，遵王之义。无有
作好，遵王之道。无有作恶，遵王之路。无偏无党，王道
荡荡。无党无偏，王道平平。无反无侧，王道正直。会其
有极，归其有极。曰《皇极》之敷言，是彝是训。于帝其训，
凡厥庶民，极之敷言。是训是行，以近天子之光。曰“天
子作民父母，以为天下王。”六，三德：一曰正直，二曰刚
克，三曰柔克。“平康正直，强弗友，刚克。燮友，柔克。沈潜，
刚克。高明，柔克。惟辟作福，惟辟作威，惟辟玉食。臣无
有作福作威玉食。臣之有作福作威玉食，其害于而
家，凶于而国，人用侧颇僻，民用僭忒。”七，稽疑，择建立
卜筮人。乃命卜筮：曰雨，曰霁，曰蒙，曰驿，曰克，曰贞，曰
悔。凡七卜，五占，用二衍忒，立时人，作卜筮。三人占，则
从二人之言。汝则有大疑，谋及乃心，谋及卿士，谋及
庶人，谋及卜筮。汝则从，龟从，筮从，卿士从，庶民从，是
之谓“大同。”身其康强，子孙其逢吉。汝则从龟从，筮从，
卿士逆，庶民逆吉。卿士从龟从，筮从，汝则逆，庶民逆
吉。庶民从，龟从，筮从，汝则逆，卿士“逆吉；汝则从龟从
筮”，逆卿士，逆庶民逆，作内吉，作外凶。龟筮共违，于人
用静吉，用作凶。八庶征：曰雨、曰旸，曰燠、曰寒、曰风、曰
时。五者来备，各以其叙，庶草蕃庑。一极备凶，一极无
凶；曰休征：曰肃，时雨若；曰乂，时旸若；曰哲，时燠若；曰
谋，时寒若；曰圣，时风若；曰咎征：曰狂，恒雨若；曰僭，恒
旸若；曰豫，恒燠若；曰《急》恒寒若曰《蒙》《恒风》，若曰：“王省
惟岁，卿士惟月，师尹惟日。岁月日时无易，百榖用成乂用明，俊民用章，家用平康。日月岁时既易，百榖用
不成，乂用昏不明，俊民用微，家用不宁，庶民惟星。”星
有好风，星有好雨。日月之行，则有冬有夏，月之从星，
则以风雨。九五福：一曰寿，二曰富，三曰康宁，四曰攸
好德，五曰考终命。六极，一曰凶，短折，二曰疾，三曰忧，
四曰贫，五曰恶，六曰弱。

按《史记宋世家》：“箕子者，纣亲戚也。纣始为象箸，箕子
叹曰：‘彼为象箸必为玉杯，为玉杯则必思远方珍怪
之物而御之矣。舆马宫室之渐，自此始，不可振也。纣
为淫泆，箕子谏，不听。人或曰：‘可以去矣’。箕子曰：‘为人
臣谏不听而去，是彰君之恶而自说于民，吾不忍为
也’。乃被发佯狂而为奴，遂隐而鼓琴以自悲。故传之’”
曰《箕子操》。武王既克殷，访问箕子，于是武王乃封箕
子于朝鲜而不臣也。其后箕子朝周，过故殷墟，感宫
室毁坏，生禾黍，箕子伤之，欲哭则不可，欲泣为其近
妇人，乃作《麦秀》之诗以歌咏之。其诗曰：“麦秀渐渐兮，
禾黍油油。彼佼僮兮，不与我好兮。”所谓佼僮者，纣也。
殷民闻之，皆为涕泣。

按《尚书大传》：“武王胜殷，继公子禄父，释箕子之囚。箕
子不忍周，释走朝鲜。武王闻之，自以朝鲜封之。箕子
既受周之封，不得无臣礼，故于十二祀来朝。”

按《朝鲜史略》，“东方初无君长，有神人降于太白山。”〈今在
宁远府即妙香山〉檀木下，国人立为君。唐尧二十五年戊辰，
国号朝鲜，在东表日出之地，故曰朝鲜。《索隐》曰：“以有
山水故名。都平壤，徙白岳，后入阿斯达山。今九月山
为神，是为檀君名。”王俭《古纪》云：“檀君与尧并立，至商
武丁八年为神，寿四千十八。”然权近应制诗曰：“传世
不知几，历年会过千。”盖传世历年，非檀君寿也。及至
周武王克商，箕子率中国人五千入朝鲜，武王因封
之，都平壤，是为后《朝鲜》。“教民礼义，田蚕织作，设八条
之教。相杀以当时偿杀，相伤以谷偿。相盗者，男没入
为其家奴，女为婢。欲自赎者人五十万。”虽免为民，俗
犹羞之。嫁娶无所售，其民终不相盗。无门户之门，妇
人贞信，不淫辟，饮食以笾豆，有仁贤之化。
武王十六年，箕子来朝。

按：《竹书纪年》云云。

### 成王 年大会诸侯于成周高夷入贡

按《汲冢周书王会解》：“北方台正东，高夷嗛羊。嗛羊者，
羊而四角。”按注：高夷，东北夷高句丽。〈按此所谓高夷未必箕子

之后。然《高丽》之名始见于此，故附之。